

# REPUBLIKA HRVATSKA

 PRIMORSKO - GORANSKA ŽUPANIJA



 **UPUTE ZA PRIJAVU
NA OTVORENI NATJEČAJ ZA MALE POTPORE U 2021. GODINI**

1. **Cilj Otvorenog natječaja za male potpore**

Cilj Otvorenog natječaja za male potpore je daljnje unapređenje suradnje s neprofitnim organizacijama u gradu Rijeci financiranjem/sufinanciranjem aktivnosti/projekta **do 5.000,00 kuna.**

**II. Otvorenim natječajem za male potpore financiraju/sufinanciraju se sljedeća područja:**

● Mladi – aktivnosti iz područja osnaživanja mladih za aktivno (su)djelovanje u lokalnoj zajednici odnosno aktivnosti mladih za mlade

● Volonterstvo – aktivnosti vezane uz razvoj i promicanje volonterstva

● Međunarodna suradnja – promotivne aktivnosti unapređenja međunarodne suradnje Grada Rijeke

● Nacionalne manjine – zaštita i promicanje prava nacionalnih manjina

**III. Ciljane skupine korisnika**

Ciljane skupine korisnika na koje projekt/aktivnost mora biti usmjerena su:

- akademska zajednica;

- građani opća populacija;

- mladi;

- nacionalne manjine;

- potrošači;

- udruge i građanske inicijative;

- volonteri;

- ostali.

**IV. Osnovna mjerila za financiranje/sufinanciranje**

● Neprofitna organizacija mora biti upisana u Registar udruga odnosno drugi odgovarajući registar i u Registar neprofitnih organizacija (RNO),

● Neprofitna organizacija djeluje na području grada Rijeke najmanje jednu godinu do trenutka objave Otvorenog natječaja,

● Neprofitna organizacija mora biti registrirana za obavljanje djelatnosti i aktivnosti koja je predmet financiranja,

● Neprofitna organizacija mora uredno ispuniti obveze iz svih prethodno sklopljenih ugovora o sufinanciranju iz proračuna Grada Rijeke.

**V. Tko se ne može prijaviti**

Na Otvoreni natječaj za male potpore ne može se prijaviti neprofitna organizacija kojoj su odobrena sredstva temeljem Otvorenog natječaja za male potpore u prethodne tri godine, a nisu ispunili svoje ugovorne obveze.

Neće se razmatrati one prijave aktivnosti/projekata na Otvoreni natječaj čija ukupna vrijednost aktivnosti/projekta iznosi više **od 50.000,00 kuna**.

**VI. Financijski okvir**

Predviđeno je financiranje/sufinanciranje aktivnosti/projekta **do iznosa od 5.000,00 kuna.**

**VII. Trajanje aktivnosti/projekta**

Aktivnost/projekt može trajati do 6 mjeseci. Izvješće o provedbi aktivnosti/projekta, ovisno o vremenu trajanja pojedinog, planirano je najkasnije do 31. siječnja 2022. godine.

**VIII. Prihvatljivi troškovi**

Prihvatljivi troškovi su troškovi koje korisnik planira u svezi realizacije aktivnosti/projekta i koji su nastali za vrijeme razdoblja provedbe aktivnosti/projekta u skladu s ugovorom o sufinanciranju.

**IX. Sadržaj prijave**

Prijavitelj mora ispuniti, potpisati i ovjeriti Obrazac za prijavu na Otvoreni natječaj za male potpore.

**X. Osnovni kriteriji za financiranje/sufinanciranje**

● prijava se odnosi na financiranje/sufinanciranje aktivnosti/projekta iz jednog od prioritetnih područja

● kvaliteta dosadašnjeg rada, te iskustvo u provođenju aktivnosti/projekta prijavitelja

● realan odnos troškova i očekivanih rezultata aktivnosti/projekta

● udio volonterskog angažmana u radu prijavitelja

● prednost će imati one prijave aktivnosti/projekta koje se provode na području grada Rijeke izuzev prijava aktivnosti/projekta iz područja međunarodne suradnje

**XI. Način i mjesto prijave**

Prijava mora biti na propisanom obrascu te je potrebno odgovoriti na sva pitanja iz obrasca za prijavu.

Obrasci se mogu preuzeti:

- u Ri – info – Informativnom centru Grada Rijeke, Korzo 18b; ili

- na web portalu Grada Rijeke, [www.rijeka.hr](http://www.rijeka.hr)

Dodatne informacije se mogu dobiti na tel. 051 209615

Prijavu treba dostaviti ili poslati poštom na adresu: Grad Rijeka, Ured Grada, Korzo 16, 51000 Rijeka ili Grad Rijeka – Pisarnica - Titov trg 3, 51000 Rijeka, s napomenom Otvoreni natječaj za male potpore, ili elektroničkim putem na e-mail: otvoreni\_natjecaj@rijeka.hr.

**XII. Ocjena prijava neprofitnih organizacija**

Ocjenu prijava neprofitnih organizacija vrši Povjerenstvo za procjenu prijava koje imenuje Gradonačelnik, te na prijedlog istoga odluku o dodjeli sredstava donosi Gradonačelnik.

**XIII. Rezultati prijave na Otvoreni natječaj za male potpore**

O rezultatima prijave na Otvoreni natječaj za male potpore prijavitelj će biti obaviješten najkasnije u roku od 30 dana od dana podnošenja prijave te u slučaju odobrenja donatorskih sredstava s prijaviteljem se sklapa ugovor o sufinanciranju u roku 30 dana od dana odobrenja donatorskih sredstava

**XIV. Vrijeme trajanja Otvorenog natječaja za male potpore**

Otvoreni natječaj za male potpore otvorenje **od 1. veljače do 1. prosinca 2021. godine odnosno do iskorištenja planiranih sredstava u Proračunu Grada Rijeke za 2021. godinu – Ured Grada**